《早发宁远沿河取路投松山》
清代·鄂容安

星斗稀疏残夜留，晓来晴景满瀛洲。重山深处一黄蝶，大海中间双白鸥。

破雾有人驰驿骑，临流无客钓清秋。台边怪石供间眺，烟火微茫向远投。

作者简介：（1714—1755）清满洲镶蓝旗人，字休如，号虚亭，西林觉罗氏，鄂尔泰长子。雍正十一年进士。充军机处章京。乾隆间历编修、兵部侍郎、河南巡抚、两江总督。授参赞大臣，从征伊犁。会阿睦尔撒纳叛，力战不支，自尽，谥刚烈。工诗，有《鄂虚亭诗草》。